stanford-oval/wikipedia huggingface dataset:
הארמדה הספרדית
הערות שוליים

↑  לא ברור מנין בא כינוי זה. הספרדים לא השתמשו בו, ולא ברור כיצד נוצר.
↑  Wes Ulm, Objectives and Planning of the Armada. HISTORYBUFF.COM
↑  Dr Simon Adams, The Spanish Armada. BBC - BRITISH HISTORY
↑  מאיר ורטה, ארמדה, האנציקלופדיה העברית ה, עמ' 947
↑  ישנה אגדה המספרת שהפיצוץ נגרם במכוון על ידי תותחן גרמני, שכעס על כך שקפטן הספינה ניהל רומן עם אשתו שהייתה על הסיפון; היסטוריונים שוללים סיפור זה, מכיוון שהפקודות שניתנו בליסבון הורו מפורשות על איסור העלאת נשים לארמדה ולכן לא הגיוני שהתותחן הגרמני הצליח להחביא את אשתו במשך שבועות בים. ואולם, כאשר הובאה האונייה על ידי האנגלים - שלכדו את האונייה הפגועה וגררו אותה לנמל - לווימות', שלח ראש העיר ללונדון רשימה של הפריטים שהיו בספינה, וכתב שם שמספר הפצועים הניצולים היה 20, וביניהם אישה גרמנית אחת. האומנם האגדה הסתברה כנכונה?
↑  50°33′N 2°26′W﻿ / ﻿50.55°N 2.44°W﻿ / 50.55; -2.44
↑  50°59′09″N 2°07′42″E﻿ / ﻿50.985800°N 2.128300°E﻿ / 50.985800; 2.128300
↑  51°29′N 0°23′E﻿ / ﻿51.48°N 0.39°E﻿ / 51.48; 0.39
↑  הכוונה למלכה עצמה, הנוקטת כלפי עצמה לשון רבים, כמקובל בדיבור מלכותי.
| --- | --- |
בקרת זהויות :  NLI: 987007294817905171  BnF: cb11941819j (data)  GND: 4197176-0  LCCN: sh85007230 
ציור של הקרב בין הארמדה לצי האנגלי
פליפה השני, מלך ספרד
מפת מסעה של הארמדה
אליזבת הראשונה. דיוקן שצויר לכבוד הניצחון על הארמדה
ההמנונות ההומריים לדיוניסוס

מתוך 33 ההמנונות ההומריים, שלושה מוקדשים לדיוניסוס: הראשון, השביעי והעשרים ושש. שלושתם קצרים בצורה שהם הגיעו אלינו. בהמנונות האלו ניתן לפגוש את המאפיינים של דיוניסוס, האופי שלו, והסיפורים שקשורים אליו.
ההמנון הראשון

ההמנון הראשון לא נשמר במלואו, והוא נבנה משרידים שונים.

המשורר מתייחס למקום לידתו של האל, ומביא מחלוקת בנוגע לנושא. יש אומרים שהוא נולד בדרקנום, איקרוס, נקסוס, בנהר אלפאוס או בטבס והוא קורא לכל הדעות האלו שקרים. לדעתו, דיוניסוס נולד בהר ששמו ניסא (קרוב למצרים) רחוק ומוסתר מבני-אדם.
מה שידוע לנו בוודאות על דיוניסוס בהמנון הוא שזאוס הוליד אותו משוקו, רחוק מבני אדם והסתיר אותו מהרה. במהלך השיר, מוזכר פולחן שאמור להתרחש לכבוד דיוניסוס כל שלוש שנים, כנגד אירוע שאבד מתוך השיר. אבל הטקס הזה מראה שהוא הפך לאל. 

ייתכן שהחלק העיקרי של השיר כלל עלילה שהסבירה את המעבר מהמצב הראשון בו זאוס היה צריך להסתיר אותו למעמדו של אל. מקורות מ-600 לפני הספירה מתייחסים לחזרתם של הפייסטוס ודיוניסוס לאולימפוס, וזה כנראה גם כן מה שמסופר בהמנון הראשון של הקובץ. בנוסף המשורר אלקאיוס הכיר והתייחס למיתוס הזה, וההמנון שימש לו כדוגמה. עם זאת, אין לסיפור בסיס במקורות העתיקים יותר, לכן ניתן לשער את התאריך שלו ל-650 לפני הספירה.
ההמנון השביעי

למרות שהעלילה בשיר השביעי נראית שלמה, ייתכן שהיא רק חלק מהמנון יותר גדול. 

בהמנון הזה מסופר על ספינת שודדי-ים שמצאו נער על צוק שהם זיהו כבן של מלך. רב-החובל מזהה שהוא אל, בלי לדעת מי הוא בדיוק. הוא מציע להחזיר אותו ליבשה כדי למנוע אסון. שאר השודדים ראו בו הזדמנות להתעשר ותכננו לבקש כסף להחזרתו, או אולי אפילו שוד. הם ניסו לאסור אותו בכבלים, אך לא הצליחו. דיוניסוס החליט להראות את כוחו ולחולל פלאים. יין ערב התחיל לקלח על קרשי הספינה וכרם צומחת על מרומי המפרש. קיסוס כהה מלפף את התורן ויתדות המשוטים מתעטרות בזרים. למראה הנסים האלו רצו השודדים לחזור ליבשה, אך דיוניסוס נהפך לאריה, ויצר דוב לעומתו, השודדים שנבהלו קפצו לים, ונהפכו לדולפינים. דיוניסוס נזכר ברב-החובל שזיהה אותו ואומר לו שאין לו מה לפחד כי הוא מצא חן בעיניו.

בניגוד לגרסאות אחרות של העלילה, המיקום הגאוגרפי מאוד מעורפל. הדבר יכול להיות רמז לשיר כלל יווני שלא משתייך לאזור מיוחד בלבד. 

ההמנון עוסק בהתגלות ושנוי. גם האל דיוניסוס וגם השודדים משתנים ונהפכים לחיות. רק רב-החובל נשאר כמו שהיה בתחילת השיר. 

המעבר ממצב למצב הוא אחת התכונות שמיחסים לדיוניסוס. למרות שתחום השפעתו רחב וקשה להגדרה, דיוניסוס הוא גם אל השנוי, המעבר. הוא נע בין שני קצוות, גם אל, גם בן-אדם וגם חיה.
ההמנון העשרים ושש

המנון זה מתייחס לילדות של דיוניסוס. זאוס מסר אותו לנימפות בהר ניסא והן גידלו אותו, במערה שריחה נעים לפי בקשת אביו. לאחר מכן, השיר מספר שדיוניסוס התחיל לנוע ביער בצורה תמידית כשראשו עטור קיסוס וזרי דפנה והנימפות הלכו בעקבותיו, הוא הפך למנהיגהן. בחלק האחרון, המשורר נפרד מדיוניסוס בבקשה שיחדש את העונה השמחה להרבה שנים. בחלק הזה דיוניסוס מתואר כאל לענבים, אחד מתחומי השפעתו.
זאת הפעם הראשונה שמתייחסות למגדלות שלו כאל נימפות. דיוניסוס נולד מאל ואשה ולכן ניתן לחשוב שיש קשר מיוחד בינו לבין הנימפות בשל מעמדן המיוחד.
דיוניסוס בשירה ההומרית

בשלושת ההמנונות לדיוניסוס, ניתן לראות יחס של כבוד לאמו סמלה, הן מצד המשורר והן מצד דיוניסוס עצמו. כשהוא מציג את עצמו לרב-החובל בהמנון השביעי, הוא אומר קודם שהוא בנה של סמלה, שהעניקה לזאוס.

תחומי השפעתו של דיוניסוס רחבים. הוא גם אל הפריחה, היין, וגם אל השנוי, המעבר. הוא גם אל, גם בן-אדם ואפילו חיה. הוא נע בין שני קצוות. חלק מהפולחן הוא להגיע להתלהבות, מצב בו האל נמצא בבן-אדם ושולט בו, קרבה שלא מוכרת באלים אחרים. 

בנוסף, בשירה ההומרית, דיוניסוס מתואר גם כאל לא יציב, שיכול ברגע להפוך מצב בצורה אלימה, וללא הגיון. התנהגותו נראית כמשוגעת לפעמים, ולא נתפסת לשכל האנושי. 

גם בהמנונות ההומרים ניתן לראות את התכונות האלו. הופעתו ודמותו עושות רושם סביבו. בהמנון השביעי, הוא מופיע כדמות אצילית גם לשודדים שהבחינו שהוא בן של מלך. והוא יוצר סביבה מפחידה, מאיימת אך גם פורחת ומשמחת. היין והדולפינים מתנגדים לחיות שהוא ברא בהתחלה. גם בהמנון העשרים ושש, הוא הופך למנהיג הנימפות.
ראו גם

המנונים הומריים
דיוניסוס
נימפות
זאוס
הרה
הערות שוליים

↑  Faulkner, A. (2011). The Homeric hymns: Interpretative essays. Oxford: Oxford University Press.
↑  http://www.espacefrancais.com/les-hymnes-homeriques/#Hymne--Dionysos
↑  Faulkner, A. (2011). The Homeric hymns: Interpretative essays. Oxford: Oxford University Press.
↑  Sébastien Dalmon, « Les Nymphes entre maternité et courotrophie dans les Hymnes homériques », Cahiers « Mondes anciens »
↑  Paul Wathelet, « Dionysos chez Homère ou la folie divine », Kernos
הולמברג II

| --- | --- |
הולמברג II בתמונה של טלסקופ החלל האבל
הולמברג II בתמונה של טלסקופ החלל האבל
 נתוני תצפית
 קבוצת כוכבים:  הדובה הגדולה
 שמות נוספים:  Arp 268, DDO 50
 מגלה:  אריק הולמברג
 תאריך גילוי:  1950
 סוג:  גלקסיה ספירלית ננסית
 בהירות נראית:  11.4
 סיווג מורפולוגי:  Im
 עלייה ישרה:  08ʰ 19ᵐ 05ˢ
 נטייה:  ‏13″ ‏43′ ‏70°‏+
 מאפיינים פיזיים
 בהירות מוחלטת:  16.2-
 מרחק:  10,660,000  שנות אור 3,268,334.56  פארסק
 קוטר:  24,500 שנות אור
 מסה:  ‎7.9×109‎‏ ☉M
 הסחה לאדום:  142 ק"מ/שנייה 0.000524±0.000007  z
הולמברג II (מופיעה בקטלוגים גם כ-Arp 268 וכן כ-DDO 50) היא גלקסיה לא-סדורה ננסית שנמצאת בקבוצת הכוכבים הדובה הגדולה במרחק של כ-10.7 מיליון שנות אור ממערכת השמש, ושייכת לקבוצת M81. לגלקסיה בהירות נראית מדרגה 11.4 והיא התגלתה ב-1950 על ידי האסטרונום אריק הולמברג בזמן שסקר את האזור של M81. הגלקסיה נמצאת כ-5 מעלות מצפון-מערב לכוכב ρ (רו) בדובה הגדולה, באזור חסר כוכבים בהירים  סמוך לגבול של הקבוצה עם קבוצת הכוכבים ג'ירף. כ-8.3 מעלות ממזרח לה נמצאות M81 ו-M82, שתיהן שייכות גם כן לקבוצת M81, וכ-4.5 מעלות ממערב-דרום-מערב לה נמצאת NGC 2366 שככל הנראה שייכת גם כן לאותה קבוצת גלקסיות.
מאפיינים

גודלה הזוויתי של הגלקסיה הוא כ-8 דקות קשת, שממרחקה שקול לקוטר של קרוב ל-25,000 שנות אור, כרבע הקוטר של שביל החלב. מסתה מוערכת בכ-‎7.9×109‎ מסות שמש, פחות מ-2% ממסת שביל החלב, אך פחות מ-20% ממסתה, כ-‎1.4×109‎ מסות שמש בלבד, היא של חומר נראה ולמעלה מ-80% ממסתה היא חומר אפל שמהותו אינה ידועה. מהמסה הנראית, רק 8% הם כוכבים ולמעלה מ-90% מהמסה הנראית, כ-‎1.3×109‎ מסות שמש היא של גז חופשי. הגז החופשי יוצר אזורי H I גדולים שבהם נוצרים כוכבים חדשים. יצירת הכוכבים משאירה אזורים חסרי גז המוקפים במעטפות גדולות של חומר. בתוך המעטפות מתרחשת יצירת כוכבים חדשים אינטנסיבית והכוכבים המסיביים והצעירים יוצרים קרינה על-סגולה שמייננת את הגז במעטפות ויוצרת בהם אזורי H II שזוהרים באור אדמדם. המעטפות שמתנפחות מתנגשות לעיתים זו בזו וכתוצאה מכך הגז נדחס ומתאפשרת יצירה של כוכבים חדשים נוספים. בגלקסיה יש מקור חזק מאוד של קרינת X שככל הנראה מקורו בחור שחור עם מסה של אלפי מסות שמש ושגורם לענני הגז שסביבו להאיץ ולהתנגש במהירויות גבוהות. הקרינה גורמת ליינון חזק של החומר שמסביב לחור השחור ולפליטה של קרינה בספקטרום רחב. תצפיות בתחום התת-אדום מצביעות על קיומו של על-ענק כחול שנמצא בסמיכות לחור השחור ומאבד את שכבותיו החיצוניות, שנסחפות לכיוון החור השחור ותורמות חומר לדיסקת הספיחה שמקיפה אותו.
הערות שוליים

↑  SIMBAD: Holmberg II
1 2 3 4  NED: Holmberg II
1 2 3  S.-H. Oh, D. A. Hunter, E. Brinks, B. G. Elmegreen, A. Schruba, F. Walter, M. P. Rupen, L. M. Young, C. E. Simpson, M. Johnson, K. A. Herrmann, D. Ficut-Vicas, P. Cigan, V. Heesen, T. Ashley & H.-X. Zhang: High-resolution Mass Models of Dwarf Galaxies from LITTLE THINGS, The Astronomical Journal, Vol. 149, Iss. 6, article id. 180, p. 8 (2015)
↑  E. Holmberg: A photometric study of nearby galaxies, Meddelanden fran Lunds Astronomiska Observatorium Series II, Vol. 128, p. 11 (1950)
1 2  O. V. Egorov, T. A. Lozinskaya, A. V. Moiseev & Y. A. Shchekinov: Complexes of triggered star formation in supergiant shell of Holmberg II, Monthly Notices of the Royal Astronomical Society, Vol. 464, Iss. 2, p. 1 (2017)
↑  Hubble Space Telescope: Galaxy caught blowing bubbles, ESA Photo Release (29 September 2011)
↑  I. Lehmann, T. Becker, S. Fabrika, M. Roth, T. Miyaji, V. Afanasiev, O. Sholukhova, S. F. Sanchez, J. Greiner, G. Hasinger, E. Costantini, A. Surkov & A. Burenkov: Integral field spectroscopy of the ultraluminous X-ray source Holmberg II X-1, Astronomy & Astrophysics, Vol. 431, Iss. 3, p. 13-5 (1005)
↑  R. M. Lau, M. Heida, M. M. Kasliwal & D. J. Walton: First Detection of Mid-infrared Variability from an Ultraluminous X-Ray Source Holmberg II X-1, The Astrophysical Journal Letters, Vol. 838, Iss. 2, article id. L17, p. 1 (2017)
הודא שעראווי

| --- | --- |

 לידה:  23 ביוני 1879 מיניה, ח'דיוות מצרים 
 פטירה:  12 בדצמבר 1947 (בגיל 68) קהיר, ממלכת מצרים 
 מדינה:  האימפריה העות'מאנית, סולטנות מצרים, ממלכת מצרים 
 השקפה דתית:  אסלאם 
 פרסים והוקרה:  מסדר המעלות (1945) 
 
הודא שעראווי (בערבית: هدى شعراوي, תעתיק מדויק: הדא שעראוי; 23 ביוני 1879 - 12 בדצמבר 1947) הייתה מנהיגה פמיניסטית מצרית. מעמדה כחלוצה ופורצת דרך במאבק למען מעמד הנשים במצרים ובמדינות ערב הביא לכך שהוענק לה התואר "אם הפמיניזם" והיא נחשבת לאחת מהנשים הבולטות במהפכה הפוליטית והפמיניסטית של המאה ה-19 במצרים.
שעראווי החילונית עמדה בראש תנועת הנשים המוסלמיות שקראו להסרת הרעלה, נלחמה למען שחרור לאומי ונאבקה בקולוניאליזם הבריטי במצרים.
חייה האישיים

שמה המקורי של הודא שעראווי הוא נור אלהודא מוחמד סולטאן (בערבית: نور الهدى محمد سلطان). היא נולדה בשנת 1879 בעיר אל-מיניה שבמצרים למשפחה אמידה. אביה היה מוחמד סולטאן באשא, יו"ר הפרלמנט המצרי הראשון. הוא נפטר בעת ששעראווי הייתה בת 5. בצעירותה למדה את הקוראן בעל פה.
כאשר שעראווי הייתה בת 13, היא נישאה לבן דודתה, עלי שעראווי, שהיה מבוגר ממנה ב-40 שנה ונשוי לאישה אחרת. שעראווי התנתה את הסכמתה לנישואין בכך שהוא יתגרש מאשתו הראשונה ושהזוג יתגורר בקהיר. עלי שעראווי היה מבין מנהיגי המהפכה של המאה ה-19 במצרים, ופעילותו הפוליטית השפיעה רבות על הודא שעראווי ומילאה תפקיד מרכזי בעיצוב אישיותה הציבורית.
יצירותיה של הודא שעראווי

עסר אלחרים (ערבית:عصر الحریم), הספר מהווה זכרונות של האשה המצרית בין השנים (1880–1924) והוא תורגם לשפה האנגלית על ידי העיתונאית מרגוט בדראן (אנגלית: Harem Years: The Memories of an Egyptian Feminist).
לקריאה נוספת

Badran, Margot, Feminists, Islam and Nation: Gender and the Making of Modern Egypt, Princeton, NJ: Princeton U. Press, 1995.
Shaarawi, Huda, Harem Years: The Memoirs of an Egyptian Feminist (Translated and introduced by Margot Badran), New York: The Feminist Press, 1987.
הספרייה הלאומית של אוסטרליה

| --- | --- |

 מיקום:  Parkes Pl W, Canberra ACT 2600 
 תאריך ייסוד:  23 במרץ 1961 
 מנהל:  מרי לואיז איירס 
 קואורדינטות:  35°17′47″S 149°07′46″E﻿ / ﻿35.296388888889°S 149.12944444444°E﻿ / -35.296388888889; 149.12944444444
 https://www.nla.gov.au/
  (למפת טריטוריית הבירה האוסטרלית מוגדלת) הספרייה הלאומית של אוסטרליה(למפת טריטוריית הבירה האוסטרלית רגילה) הספרייה הלאומית של אוסטרליה
 
בניין הספרייה הלאומית של אוסטרליה. מבט מאגם ברלי גרפין שבקנברה.
בניין הספרייה הלאומית המקורי, הממוקם בשדרות קינגס שבקנברה. הבניין תוכנן על ידי אדוארד הנדרסון, ואמור היה לכלול מספר אגפים. הושלמה הקמתו של אגף אחד בלבד, ואגף זה נהרס בשנת 1968.
הספרייה הלאומית של אוסטרליה (באנגלית: National Library of Australia) היא ספרייה לאומית והספרייה הגדולה באוסטרליה. הספרייה הוקמה על פי "חוק הספרייה הלאומי של אוסטרליה" (National Library Act), והיא אחראית מכוחו:
לשמר ולפתח את האוסף הלאומי של ספרות, לרבות אוספים מקיפים של ספרות העוסקת או קשורה לאוסטרליה ולתושביה.
נכון לשנת 2017 באוספי הספרייה הלאומית האוסטרלית 6,928,238 פריטים.
היסטוריה

הספרייה הלאומית הוקמה רשמית עם חקיקתו וקבלתו של חוק הספרייה הלאומית, 1960, ועם הקמתה החלה לפעול כספרייה לאומית, נוסף על היותה ספרייה של הפרלמנט האוסטרלי.
היסטוריה > ספריית הפרלמנט האוסטרלי

ספריית הפרלמנט האוסטרלי הוקמה בשנת 1901 על מנת לשמש את הממשל הפדרלי האוסטרלי החדש. מאז הקמתה שאפה הספרייה לפתח אוסף ספרים לאומי. בשנת 1907 הוקמה ועדה פרלמנטרית משותפת בראשות יו"ר בית הנבחרים של אוסטרליה, סר פרדריק הולדר שהגדירה את מטרות הספרייה, ושאף כי היא תפעל בעיר הבירה הפדרלית ותהיה ספרייה ציבורית גדולה בדומה לספריית הקונגרס שבוושינגטון די. סי., ותאסוף מידע לא רק עבור הפרלמנט והאומה האוסטרלית, אלא עבור כל תושבי העולם.
בניין הספרייה הלאומי הנוכחי נפתח בשנת 1968. המבנה תוכנן על ידי משרד האדריכלים בנינג ומאדן, ועוטר בויטראז'ים מעשה ידי האמן לנרד פרנץ' ובשטחי קיר מעשה ידי האמן מתיו מאטגו.
אוספי הספרייה

נכון לסוף שנת 2016, בספרייה 6,928,238 פריטים, על גבי מדפים שאורכם הכללי נאמד ב-15 ק"מ.
אוספי הספרייה נחשבים לאוסף החשוב ביותר של מידע אודות התרבות של אוסטרליה, ושל הספרות האוסטרלית.
אוספי הספרייה כוללים ספרים, כתבי עת, אתרי אינטרנט, תמונות, תצלומים, מפות, קובצי קול, הקלטות של מידע היסטורי ורבלי שאינו מצוי בכתובים (oral history recordings) ואפמרה.
קטלוג הספרייה מכיל כ-92% מהפריטים המצויים באוספיה.
כמו כן הספרייה הנגישה באמצעות דיגיטיזציה כ-174,000 פריטים מאוספיה. הספרייה היא מהספריות המובילות בעולם בשימוש בדיגטיזציה לשימור הפריטים.
אוספי הספרייה > האוסף האוסטרלי והאוסף הכללי

הספרייה אוספת ספרים ומידע שנכתב על ידי אוסטרלים, למען אוסטרלים או הנוגע לאוסטרליה בכל פורמט מפורסם (ספרים, כתבי עת, עיתונות, מפות, פוסטרים, מוזיקה וכן וידאו). האוסף מבוסס על האוסף של ג'ון אלכסנדר פרגוסון. לספרייה אוסף גדול הנוגע לאמנויות הבמה ובייחוד למחול.
בספרייה מצוי האוסף הלאומי האוסטרלי של ספרים בכתב ברייל.
אוספי הספרייה > האוסף האסייתי

בספרייה אוסף גדול של מידע ומקורות מחקר הנוגעים לאסיה, והיא מהווה את האוסף הגדול ביותר בשפות אסייתיות בחצי הכדור הדרומי, ובה למעלה מחצי מיליון ספרים בנושאים אלה. הספרייה מתמחה באיסוף ספרים בשפות האסייתיות: בורמזית, פרסית, אינדונזית, יפנית, קמרית, קוראנית, מנצ'ו, מונגולית, תאילנדית ווייטנאמית.
האוספים בנושא זה כוללים אוספים ומחקר בנושא בודהיזם.
אוספי הספרייה > תמונות וכתבי יד

אוסף כתבי היד כולל כ-26 מיליון פריטים שונים, על פני מדפים שאורכם הכולל למעלה מ-10,492 מטרים. כתבי היד עוסקים ברובם באוסטרליה, אך גם בפפואה גינאה החדשה, ניו זילנד ואיי האוקיינוס השקט.
אוסף כתבי היד מכיל כתבי יד אירופאים העוסקים בתקופה של יישוב אוסטרליה ניו זילנד, החל מראשית המאה ה-18 ועד ימינו, וכולל יומנים של ימאים אירופאים שהפליגו באזור, ובהם יומנו של ג'יימס קוק, רוברט אוהרמה בורק, ויליאם ג'ון מילס וצ'ארלס קינגספורד סמית'.
חדרי קריאה

בספרייה מספר חדרי קריאה. בחדר הקריאה הראשי המצוי בקומת הקרקע של המבנה, נמצאים מחשבים המאפשרים גישה לאוספים המקוונים של הספרייה, וכן דלפקי השאלה ויעץ.
הערות שוליים

↑  Maintaining and developing a national collection of library material, including a comprehensive collection of library material relating to Australia and the Australians
↑  סטטיסטיקה אודות הספרייה הלאומית האוסטרלית
↑  ההיסטוריה של הספרייה הלאומית האוסטרלית
| --- | --- |
בקרת זהויות :  NLI: 987007265829605171  PLWABN: 9810678478505606  BIBSYS: 90154188  BNE: XX139595  BnF: cb11885028x (data)  CiNii: DA03162348  GND: 1005757-2  ISNI: 0000 0001 2164 6618  LCCN: n80077871  LNB: 000187804  NKC: ko2003164411  NLA: 35982108  NLG: 91236  NSK: 000443556  RERO: 02-A023210804  SUDOC: 026641658  TePapa: 32175  Trove: 593564  ULAN: 500307651  VcBA: 494/697  VIAF: 136194678   WorldCat (עם VIAF): 136194678
היפופוטם פנטלנדי

| היפופוטם פנטלנדי |
| --- | --- |
 היפופוטם פנטלנדי
תקופה
אמצע עד סוף הפליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: היפופוטמיים
סוג:: היפופוטם
מין:: היפופוטם פנטלנדי
שם מדעי
 Hippopotamus pentlandi

היפופוטם פנטלנדי (שם מדעי: Hippopotamus pentlandi) הוא מין נכחד של היפופוטם גמדי, אשר התקיים במשך הפליסטוקן ומאובניו התגלו בסיציליה. מין זה עבר גמדיות איים בדומה למינים קרובים כמו היפופוטם מלטזי, היפופוטם קפריסאי גמדי והיפופוטם כרתים גמדי - כולם התפתחו לאורך איי הים התיכון עד האירוע המסיני, בו עברו גמדיות. בהשוואה לשאר ההיפופוטים הגמדיים הוא היה גדול יחסית, במשקל של עד 350 קילוגרם בקירוב ואורך 180 סנטימטרים, אך עדיין היה קטן מאוד ביחס להיפופוטם המודרני שיכול להגיע למשקל של 3 טונות.
המין התגלה בממצאים בסיציליה, רובם שרידי לסתות וחלקי גולגולת והוגדר בידי החוקר הגרמני כריסטיאן אריך הרמן פון מייר (Christian Erich Hermann von Meyer) ב-1832.
לא ברור ממה נכחד, אך ייתכן שבדומה לקרוביו הגמדיים הוא נכחד עם הגעת ראשוני האנשים לאיים בסביבות 5,000 לפני הספירה.
היפוקואון

היפוקואון, (ביוונית: Ἱπποκόων) הוא שמן של כמה דמויות מהמיתולוגיה היוונית.
בנו של אויבלוס מלך ספרטה, ביצע הפיכה והדיח את אחיו טינדראוס מהשלטון. אולם הסתכסך עם הרקולס שרצח אותו והחזיר את טינדראוס לשלטון. דיודורוס סיקולוס טוען שהיו לו 20 בנים.
תראקי שהשתתף במלחמת טרויה.
קשת שהשתתף במשחקי ההלוויה של אנכיסס.
סבא רבא של אמפראוס.
הנס פרדריק בליכפלדט

| --- | --- |

 לידה:  9 בינואר 1873 Grønbæk Parish, דנמרק 
 פטירה:  16 בנובמבר 1945 (בגיל 72) פאלו אלטו, ארצות הברית 
 שם לידה:  Hans Frederick Blichfeldt 
 מקום קבורה:  Alta Mesa Memorial Park 
 מקום לימודים:  אוניברסיטת סטנפורד (1897)  אוניברסיטת לייפציג (1898) 
 מנחה לדוקטורט:  סופוס לי 
 מוסדות:  אוניברסיטת סטנפורד (1898–1938) 
 תלמידי דוקטורט:  William Howard Myers, Vern James 
 פרסים והוקרה:  אבירות במסדר דנבורג (1939) 
 
הנס פרדריק בליכפלדט (בדנית: Hans Frederik Blichfeldt;‏ 9 בינואר 1873 – 16 בנובמבר 1945, פאלו אלטו) היה מתמטיקאי אמריקאי ממוצא דני שמתמחה בתורת החבורות וחקר תבנית ריבועית.
ביוגרפיה

בליכפלדט נולד בעיירה קטנה בדנמרק. בשנת 1881 המשפחה עברה לקופנהגן. בשנת 1888 הוא התקבל לאוניברסיטת קופנהגן, אך משפחתו לא יכלה לעמוד בתשלומי לימודים. בעקבות כך בליכפלדט עבר לארצות הברית ועבד מספר שנים בעבודות מזדמנות. בשנת 1894 הוא התקבל לאוניברסיטת סטנפורד שאז לא דרשה תשלום עבור הלימודים. הוא סיים לימודים בשנת 1896 וכעבר שנה קיבל תואר שני. בעזרת מלגת לימודים שהוא קיבל מהאוניברסיטה, בליכפלדט נסע לאירופה ובשנת 1898 סיים עבודת דוקטורט באוניברסיטת לייפציג בהדרכת סופוס לי.
בליכפלדט חזר לסטנפורד ובשנת 1913 מונה לפרופסור. בשנת 1927 הוא קודם לראש קתדרה ונהל אותה עד לפרישה בשנת 1938.
בשנת 1912 הוא היה סגן נשיא של האגודה האמריקאית למתמטיקה.
העבודה הראשונה של בליכפלדט פורסמה עוד בשנת 1896. בהמשך הוא חקר את תחום תורת החבורות. בשנת 1914 הוא פרסם מחקר בו הזכיר את משפט בליכפלדט. בהמשך הוא פרסם עבודות הקשורות לקבוע הרמיט.
הסכמה הדדית (סדרת טלוויזיה)

| --- | --- |
 סוגה:  מותחן פסיכולוגי
 כותבים:  Anastasiya Palcihkova, Valeriya Guy Germanika 
 בימוי:  ולריה גאי גרמניקה
 שחקנים:  סבטלנה איוואנובה  Andrey Kozlov  מריה גולובקינה  Glafira Tarkhanova  דיאנה ארבנינה  Alla Mikheeva  Şamil Xämmatof  אנה סנאטקינה  Yelena Khanga  בפסקה זו רשומה אחת נוספת שטרם תורגמה 
 ארץ מקור:  רוסיה רוסיה
 שפות:  רוסית 
 מספר עונות:  1
 מספר פרקים:  6
 הפקה
 מפיק:  דנילה שראפוב, איגור מישין, פיוטר אנורוב, סרגיי טיטינקוב 
 שידור
 תקופת שידור מקורית:  18 במרץ 2022 – הווה
 קישורים חיצוניים
 דף התוכנית ב-IMDb
 
הסכמה הדדית (ברוסית: Обоюдное согласие) היא סדרת טלוויזיה רוסית מסוגת מותחן פסיכולוגי, בבימויה של ולריה גאי גרמניקה. העלילה מתמקדת בבעיית האלימות נגד נשים והמאבק לצדק. את התפקיד הראשי מגלמת סבטלנה איוואנובה. הצילומים החלו ב-3 באוגוסט 2021.
עלילה

הדמות הראשית של הסדרה היא מורה צעירה בשם אנה פיודורובה. היא פונה למשטרה עם הצהרה על אונס קבוצתי שבוצע בה. לדבריה, במהלך טיול משותף ביאכטה היא ספגה אלימות מצד קבוצת גברים משפיעים בעיר המקומית. אמירה זו מעוררת תגובה אלימה מצד התושבים. במקרה זה, עיקר הגינוי אינו נגד האנסים לכאורה, אלא כלפי המורה עצמה. חוקר מנוסה מתחיל לעסוק בחקירה רגע לפני פרישתו. הוא רוצה להשיג צדק ולהעניש את האחראים, אך עומד בפני קשיים חמורים. הבלש לומד שבעבר, אנה הייתה בקשר קרוב עם תלמידה ונאלצה לחזור לעיר הולדתה כדי להימנע מפרסום העניין. אירועי הסדרה מתפתחים במקביל בשני קווים - בהווה, המראה כיצד מתנהלת החקירה, ובעבר, המספר אילו אירועים הביאו את המורה ליאכטה.
שחקנים ודמויות

סבטלנה איוואנובה – אנה פיודורובה
שמיל חמטוב
אנה סנטקינה
אלה מיחייבה
מריה גולובקינה
פיודור לברוב
טאראס קוזמין
רומן יבדוקימוב
הפקה

לדברי המפיק הכללי של הסדרה, דנילה שראפוב, התסריט לפרויקט נכתב במשך שש שנים. צילומי הסדרה החלו ב-3 באוגוסט 2021 במוסקבה ובקרים והסתיימו ב-30 בספטמבר 2021. ההפקה בוצעה בשיתוף פעולה עם חברת הסרטים MTS Media (חברה בת של MTS) ו-Mediaslovo, עבור שירות Kion.
הערות שוליים

↑  Сусанна Альперина (2021-08-03). "Валерия Гай Германика снимет сериал об оскорбленной женщине". רוסיסקאיה גאזטה. נבדק ב-2021-11-27.
↑  "Начались съемки сериала Валерии Гай Германики "Обоюдное согласие"". רי"א נובוסטי. 2021-08-03. נבדק ב-2021-11-27.
↑  "Сериал Обоюдное согласие". ВокругТВ. 2021. נבדק ב-2021-11-27.
↑  Александр Жмулин (2021-09-30). "Гай Германика завершила съемки сериала, в котором сыграл актер из Твери". קומסומולסקאיה פראבדה. נבדק ב-2021-11-27.
↑  "Стартовали съемки нового сериала Валерии Гай Германики в жанре психологического триллера". טאס"ס. 2021-08-03. נבדק ב-2021-11-27.
↑  Рустам Абдуллин (2021-08-03). "Начались съемки сериала Валерии Гай Германики про женскую борьбу за справедливость". Афиша Daily. נבדק ב-2021-11-27.
הנס פריטשה

| --- | --- |

 לידה:  21 באפריל 1900 בוכום, הרפובליקה הפדרלית של גרמניה 
 פטירה:  27 בספטמבר 1953 (בגיל 53) קלן, גרמניה המערבית 
 מדינה:  גרמניה 
 מפלגה:  המפלגה הנאצית, מפלגת העם הלאומית הגרמנית 
 בן או בת זוג:  Karin Fritzsche 
 חתימה:   
 
הנס פְריטשֶה (בגרמנית: Hans Fritzsche;‏ 21 באפריל 1900 – 27 בספטמבר 1953), היה מאנשי התעמולה הנאצית בגרמניה. נשפט במשפטי נירנברג ונמצא זכאי.
ביוגרפיה

פריטשה נולד בחבל הרוהר בגרמניה, ושירת בצבא הגרמני במלחמת העולם הראשונה משנת 1917. לאחר המלחמה למד במספר אוניברסיטאות בטרם הפך לעיתונאי. לאחר מכן החל לעבוד ברדיו הממשלתי הגרמני. בשנת 1932 מונה לראש שירות הידיעות הגרמני.
ב-1 במאי 1933 הצטרף פריטשה למפלגה הנאצית. בהנהגת שר התעמולה הנאצי יוזף גבלס המשיך לעמוד בראש מחלקת הרדיו בטרם מונה לראש מחלקת הידיעות במשרד התעמולה. ב-1938 מונה לסגן ראש מחלקת החדשות בגרמניה. בתפקידו היה אחראי לשליטה בחדשות המקומיות בגרמניה. מחלקה זו נקראה גם בשם "מחלקת הידיעות מבית". בדצמבר 1938 מונה לראש מחלקת החדשות בגרמניה כולה. במאי 1942 לקח גבלס פיקוד אישי על המחלקה, ופריטשה חזר לעבודתו כקריין רדיו, וממונה על הארגון הפוליטי של הרדיו בגרמניה.
יש לזכור כי בתקופה זו היה הרדיו המדיה החדשה והמשפיעה, וכוחו כאמצעי תעמולה היה גדול. השליטה בתכנים ברדיו הייתה שליטה במידע המגיע אל האנשים, ובמדינה בה חל איסור (שנכפה בענישה פלילית חמורה) להאזין לחדשות ממקורות חיצוניים, היה לפריטשה תפקיד חשוב ביותר בתעמולה הנאצית.
פריטשה נלקח בשבי על ידי חיילים רוסים ב-2 במאי 1945. הוא נשפט בפני הטריבונל הבינלאומי במשפט פושעי המלחמה בנירנברג, ויצא זכאי בדינו. משפטו של זוטר כפריטשה, ביחד עם גדולי הנאציזם כהרמן גרינג, יואכים פון ריבנטרופ ואחרים, נראה מוזר בעיני רבים, ונראה כי פריטשה ממלא את מקומו של גבלס, אשר התאבד. ייתכן ועובדה זו תרמה לזיכויו, ולו היה נשפט בנפרד היה נמצא מקום להענישו.
לאחר שחרורו, נשפט פריטשה שוב והואשם בפשעים פחותים מאישומי נירנברג ("פשעים נגד האנושות" ו"פשעים נגד השלום"). הפעם נמצא חייב בדינו, ונדון לתשע שנות מאסר. הוא שוחרר בספטמבר 1950 ומת כעבור שלוש שנים, מסרטן הכבד.
ההמצאה הקסומה של ג'רוניקוס ג'אנגל

| --- | --- |

 בימוי:  דייוויד א. טלברט
 הופק בידי:  ג'ון לג'נד מייק ג'קסון דייוויד א. טלברט לין סיסון-טלברט קריסטין בר
 תסריט:  דייוויד א. טלברט
 עריכה:  מייקל טרוניק 
 שחקנים ראשיים:  פורסט ויטאקר מדלן מילס קיגן-מייקל קיי אניקה נוני רוז פילישיה רשאד יו בונוויל ריקי מרטין
 מוזיקה:  ג'ון לג'נד ג'ון דבני דייוי נתן פיליפ לורנס
 צילום:  רמי אדפארסין
 מדינה:  ארצות הברית ארצות הברית
 חברת הפקה:  Brillstein Entertainment Partners Get Lifted Film Company 260 Degrees Entertainment
 חברה מפיצה:  נטפליקס
 שיטת הפצה:  וידאו על פי דרישה, direct-to-video 
 הקרנת בכורה:  13 בנובמבר 2020
 שפת הסרט:  אנגלית
 סוגה:  סרט מוזיקלי סרט חג המולד סרט לכל המשפחה
 דף הסרט ב־IMDb
 
ההמצאה הקסומה של ג'רוניקוס ג'אנגל (באנגלית: Jingle Jangle: A Christmas Journey) הוא סרט מוזיקלי אמריקאי שנכתב ובוים על ידי היוצר דייוויד א. טלברט. בסרט מככבים פורסט ויטאקר ומדלן מילס.
הסרט עלה לשידור בשירות הזרמת המדיה של נטפליקס ב-13 בנובמבר 2020, עם תרגום ודיבוב לשפות שונות, ביניהן עברית.